SCI บวกต่อเฉียด 4% ลุ้นผลงานปีนี้เทิร์นอะราวด์-เทคนิคหนุน
SCI บวกต่อเฉียด 4% ลุ้นผลงานปีนี้เทิร์นอะราวด์-เทคนิคหนุน ล่าสุดอยู่ที่ 1.66 บาท บวก 0.06 บาท หรือ 3.75% มูลค่าซื้อขาย 33.87 ล้านบาท
SCI บวกต่อเฉียด 4% ลุ้นผลงานปีนี้เทิร์นอะราวด์-เทคนิคหนุน ล่าสุดอยู่ที่ 1.66 บาท บวก 0.06 บาท หรือ 3.75% มูลค่าซื้อขาย 33.87 ล้านบาท
30 ม.ค. 2563

ผู้สื่อข่าวรายงานว่า ราคาหุ้น บริษัท เอสซีไอ อีเลคตริค จำกัด (มหาชน) หรือ SCI ล่าสุด  ณ เวลา 15.49 น. อยู่ที่ 1.66 บาท บวก 0.06 บาท หรือ 3.75% สูงสุดที่ 1.69 บาท ต่ำสุดที่ 1.60 บาท ด้วยมูลค่าซื้อขาย 33.87 ล้านบาท

โดย บล.โกลเบล็ก ระบุในบทวิเคราะห์ ประเมินแนวรับ SCI ที่ 1.62 บาท แนวต้าน 1.84-1.95 บาท และ Cut loss 1.62 บาทโดยปริมาณการซื้อขายเพิ่มขึ้นอย่างมีนัยสำคัญ โดย MACD เพิ่งส่งสัญญาณบวกในเขต Bullish หาก Break Out เส้น EMA-200 ที่ 1.84 บาทได้ จะมีแนวต้านถัดไปบริเวณ 1.95 บาท
ขณะที่ก่อนหน้านี้ นายเกรียงไกร เพียรวิทยาสกุล ประธานเจ้าหน้าที่บริหาร SCI เปิดเผยว่า ภาพรวมการดำเนินธุรกิจในปี 2563 จะเป็นปีที่ดีของบริษัท และมีการเติบโตอย่างมีเสถียรภาพมากขึ้น เนื่องจากบริษัทฯมีงานในมือรอรับรู้รายได้ (backlog) แล้วกว่า 1 พันล้านบาท ขณะที่ตั้งเป้าหมายจะประมูลงานใหม่ประเภทงานเสาส่งไฟฟ้าแรงสูง และงานตู้สวิตช์บอร์ดเข้ามาอีก ซึ่งจะช่วยผลักดันให้ backlog ในปีนี้เพิ่มขึ้นมาอยู่ที่ระดับ 1.5 พันล้านบาท
 